ছাদেকুল ইসলাম রুবেল,গাইবান্ধা প্রতিনিধি,চিলাহাটি ওয়েব : গাইবান্ধার গোবিন্দগঞ্জ উপজেলার কোচার শহর থেকে ৬৫০ পিস ইয়াবা ও ২৪ গ্রাম হেরোইনসহ তিন মাদক বিক্রেতাকে আটক করেছে ডিবি পুলিশের একটি টিম। উদ্ধারকৃত হেরোইন ও ইয়াবার মূল্য প্রায় পাঁচ লাখ টাকা। মঙ্গলবার রাত ১২টায় কোচার শহর বাজার এলাকায় রফিকুল ইসলামের চায়ের দোকানের সামনে মাদক বিক্রির সময় তাদের আটক করা হয়। আটককৃতরা হলেন কোচার শহরের আরজি সাহাপুর গ্রামের মৃত শের মাছুদের ছেলে সাবু, একই গ্রামের বাচ্চু মন্ডলের ছেলে সাকাদুল মন্ডল ও তারাগনা সাহাপুরের শহিদল ইসলামের ছেলে মনির হোসেন। গাইবান্ধা গোয়েন্দা পুলিশের ভারপ্রাপ্ত কর্মকর্তা (ওসি) মেহেদী হাসান বলেন, গোপনে সংবাদ পেয়ে ডিবি পুলিশের একটি টিম অভিযান পরিচালনা করে গোবিন্দগঞ্জ উপজেলার কোচার শহর বাজার এলাকায় রফিকুল ইসলামের চায়ের দোকানের সামনে মাদক বিক্রির সময় তিনজনকে আটক করা হয়। আটকদের মধ্যে সাবুর দুটি ও মনিরের বিরুদ্ধে একটি মামলা আদালতে বিচারাধীন রয়েছে। এ ব্যাপারে গোবিন্দগঞ্জ থানায় মাদকদ্রব্য নিয়ন্ত্রণ আইনে একটি মামলা হয়েছে বলেও জানান ওসি।